OpenLLM-France/wikimedia huggingface dataset:
# Miguel Carranza Fernández

Miguel Carranza Fernández (San Jose, 1780 – 1841) Costa Ricako politikaria eta enpresaburua izan zen . 1838an, Batzar Legegileak Costa Ricako Estatu presidenteorde aukeratu zuen, Botere Kontserbadorearen lehendakaritza zuen kargua. 1841 arte izan zuen kargu hori. 1830ean Costa Rican ezagutzen zen lehen inprimatzeko makina ekarri zuen San Josera. Hori Waterlow & Sons, Manufactures London Wall konpainia ingelesak fabrikatu zuen.
Joaquina Ramírez y Garcíarekin ezkondu zen, eta ezkontza horretatik jaio ziren, besteak beste, Froilana, Braulio Carrillo Colinarekin ezkondu zena, eta Bruno Carranza Ramírez, Costa Ricako presidentea 1870ean.

## Kanpo estekak

* Datuak: Q6844489
# Miguel Colino

Miguel Ángel Colino (Portugalete, 1964ko apirilaren 13a) bizkaitar baxu-jotzailea da.
1996an jaioterriko The Flying Rebollos taldean hasi zen baina, urte bi geroago desegin zenean, Fito & Fitipaldis taldearen lehen albumean parte hartu zuen, Fito Cabrales bere lagunarekin.
2001ean Extremoduro taldean sartu zen, Roberto Iniesta, "Robe" eta Iñaki "Uoho" Antón kideekin batera. 2006an bilbotarrekin batera, Inconscientes taldea osatu zuen.

## Kanpo estekak

* Datuak: Q9032688
# Miguel Capellán

Miguel Capellán del Val, pilota arloan Capellan deituraz ezaguna (Hervias, Errioxa, 1970eko ekainaren 29a) esku huskako pilotari profesional ohia da. Aurrelari jokatzen zuen, Aspe enpresarekin gehienbat. Estatistika ofizialen arabera, 1,78 m luze da, eta 80 kg pisatzen zuen. Profesionaletako estreinako partida 1992ko urriaren 25ean jokatu zuen, Logroñoko Adarraga pilotalekuan. Aspe enpresaren eskutik egindako azken partida ere hantxe jokatu zuen, 2010eko otsailaren 14an. Garfe enpresarekin jokatu zuen geroztik.

## Kirol lorpenak

* Binakako Txapelketa Nagusia: txapelduna 1996an (Ruben Beloki lagun).
* Euskadiko Binakako Txapelketa: txapelduna 1996an (Aitor Elkoro lagun).

## Erreferentziak

* ↑ (Gaztelaniaz) Javier LEONÉ: «Garfe 11 no son las sobras», Noticias de Gipuzkoa, 2011-06-23.

## Kanpo loturak

* Enpresako fitxa
* Datuak: Q9032679
# Miguel Cruchaga Tocornal

Miguel Cruchaga Tocornal (Santiago, 1869ko maiatzaren 4a – Santiago, 1949ko maiatzaren 3a) Txileko abokatu, diplomazialaria eta politikaria izan zen, Alderdi Kontserbadoreko kidea. Errepublikaren ordezkari gisa aritu zen La Victoria eta Melipilla departamenduen ordezkari gisa bi aldi jarraian, 1900 eta 1906 artean Aldi berean, Estatu ministro izan zen —Ogasun eta Barne sailetan— Germán Riesco presidentearen gobernupean, 1903 eta 1906 artean . Ondoren, Arturo Alessandri presidentearen bigarren gobernuan Kanpo Arazoetako ministro izan zen 1932tik 1937ra, gero Tarapacá eta Antofagastako I. Probintzia Taldeko senatari gisa aritu zen 1937 eta 1945 arteko legegintzaldian, eta gerora kargu berean baina O'Higgins eta Colchaguako 5. Elkartea probintziala ordezkatuz, 1945etik 1949ra. gg bb nn vv mm

## Familia eta ikasketak

Txileko Santiagon jaio zen 1869ko maiatzaren 4an; Miguel Cruchaga Montt eta María del Carmen Tocornal Vergara diputatu, ekonomista eta idazle ohiaren semea. Aita oso gaztetan galdu zuen, beraz, amari lagundu behar izan zion anai-arreba txikien heziketan. Bere arrebaren bitartez, Alberto Hurtado Cruchaga jesuitaren osaba zen.
Bigarren hezkuntza Rafael Valentín Valdivieso Lizeoan eta Santiagoko Institutu Nazionalean egin zituen. Geroago Zuzenbide ikasketak egin zituen, garai hartan zegoen Zuzenbide Fakultatean, Valparaíso hiriko Jesusen Bihotzetan. Eta paraleloki Aduanetan aritu zen. 1889an abokatu titulua lortu zuen
Elvira Matte Gormazekin ezkondu zen (Eduardo Matte Pérez kongresukide ohiaren eta Eloísa Gormaz Araosen alaba) eta ez zuten seme-alabarik izan.

## Erreferentziak

* 1 2 3 4 5 6 7 8 9 10 «Reseñas biografícas parlamentarias; Miguel Cruchaga Tocornal» Biblioteca del Congreso Nacional de Chile s/f.

## Kanpo estekak

* Berrikuspen biografikoa Txileko Kongresu Nazionaleko Liburutegiaren webgunean
* Datuak: Q6014186
* Multimedia: Miguel Cruchaga Tocornal / Q6014186
# Miguel Boyer

Miguel Boyer Salvador (Donibane Lohizune, 1939ko otsailaren 5a - Madril, Espainia, 2014ko irailaren 29a) Lapurdin jaiotako espainiar ekonomialari, irakasle eta politikaria izan zen. 1982tik 1985era bitarte Espaniako Ekonomia eta Ogasun ministro izan zen.
* Datuak: Q3312950
* Multimedia: Miguel Boyer / Q3312950
# Miguel Calmon

Miguel Calmon Brasilgo udalerri bat da, Bahiako estatuan kokatua. 24.661 biztanle ditu 1.587,976 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1793651
* Multimedia: Miguel Calmon / Q1793651
# Maurice Thorez

Maurice Thorez frantses politikaria izan zen (Noyelles-Godault, Pas-de-Calaisetik hurbil, 1900eko apirilaren 28 – Itsaso Beltza, 1964ko uztailaren 11). Meatzaria zen, baina lanetik bota zuten politikan aritzeagatik. 1919an alderdi sozialistako kide eta 1930. urtean alderdi komunistako idazkari nagusia izan zen. 1932. urtean diputatu hautatu zuten. Maroko eta Aljeriako kanpainen aurka agertu zen eta 1939. urtean gudarostera joateari uko egin zion; frantses herritartasuna kentzeaz gainera, kartzela zigorra ezarri zioten baina Sobietar Batasunera erbesteratu zen. 1943an Komiterna deuseztatzeko eztabaidetan parte hartu zuen. 1944an, amnistia eman ziotelarik, Frantziara itzuli zen eta diputatu hautatu zuten berriro, de Gaulleren agintaldian. 1947. urtean, Ramadierrek komunistak aginpidetik baztertu zituenean, alderdiko barne arazoetan murgildu zen. 1952. urtean alderdiko idazkari nagusi hautatu zuten berriz, eta kargu horretan egon zen 1964. urtea arte. Fils du peuple (1937, Herriko semea) eta Une politique de grandeur française (1949, Frantziaren handitasunaren politika) saiakerak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q345408
* Multimedia: Maurice Thorez / Q345408
# Maurice Tourneur

Maurice Tourneur (Paris, 1876ko otsailaren 2a - 1961eko abuztuaren 4) frantses zinemagilea izan zen. Zinemaren aitzindarietako bat izan zen.
Frantzian hasi zen filmak egiten. 1914an Estatu Batuetara joan zen, eta han egin zituen filmik onenak. Zinema ahostunaren hastapenetan Frantziara itzuli zen, eta han jardun zuen hil zen arte. Tourneurren berrogeita hamar bat film mutu galdu dira. Haren film batzuk: Woman (1918, Emakumea), Treasure Island (1920, Altxor-uhartea), The Last of the Mohicans (1921, Azken mohikanoa), Lorna Doone (1922), The Isle of Lost Ships (1923, Itsasontzi galduen uhartea), L´équipage (1928), Le patriote (1938), Volpone (1940).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1523434
* Multimedia: Maurice Tourneur / Q1523434
# Maurice Utrillo

Maurice Utrillo (Paris, Frantzia, 1883ko abenduaren 26a - Dax, Frantzia, 1955eko azaroaren 5a) frantses pintorea izan zen.

## Biografia

Suzanne Valadon pintorearen semea zen, eta Miguel Utrillo pintorearengandik hartu zuen abizena. Oso gazte zelarik erietxe batera eraman zuten alkoholismoa sendatzeko. Garai horretan ekin zion margotzeari eta eritegiko leihotik ikusten zituen ikuspegiak pintatzen hasi zen. Sisley eta Pissarro inpresionisten eragina izan zuen hasieran, baina 1907. urte inguruan inpresionisten eragina baztertu eta garai zuria (1907-1916) deitu zitzaion aldiari ekin zion. Garai honetan kolore zuria nagusi zuten 700-800 obra ondu zituen Utrillok. Handik aurrera kolore biziagoak erabiltzen hasi zen, eta amaren eragina nabaria den garai baten ondoren, heldutasun handia erakusten zuten ikuspegiak egin zituen.
1913. urtean lehen erakusketa egin zuen Eugène Blot galerian. Alkoholismoa zela eta, eritegietan egonaldi bat baino gehiago egin behar izan bazuen ere ospe handiko pintorea izan zen. 1934. urtean Lucie Valore pintorearekin ezkondu zen.
Obrak: Impasse Cottin (1910), Rue Ravignan (1911), Place du Tertre (1911).

## Bibliografia

* Utrillo (J. Fabris, C. Wiart, A. Buquet, J-P Thiollet, J. Birr, C. Banlin-LacroixJ. Ed. F. Birr, 1982)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q108301
* Multimedia: Maurice Utrillo / Q108301
# Maurice Ravel Kontserbatorioa

Maurice Ravel Kontserbatorioa (ofizialki frantsesez: Conservatoire Maurice Ravel) Lapurdiko musika kontserbatorioa da, 1876an sortua. Egun 1.700 ikasle inguru ditu, lau egoitzatan (Baiona, Biarritz, Hendaia eta Donibane Lohizune) banaturik. Frantziako Kultura Ministerioak kudeatzen du. Izena Maurice Ravel musikagile eta piano jole lapurtarraren omenez hartu du.

## Zuzendariak

* Ernest Jubin (1876-1896)
* Jean-Joseph-Gabriel Gabaston (1896 eta gero)
* Ermend-Bonnal (1920-1942)
* Jean-François Curaudeau (1946-1956)
* Louis Bertholon (1958-1963)
* Gontran Dessagnes (1964-1969)
* Roger Pouzet (1970-1980ko hamarkada)
* Robert Delcroix (1980ko hamarkada-1999)
* Xavier Delette (1999-2005)
* Arnaud Péruta (2005-2011)
* Michaël Gavazzi (2011ko abuztuaren 15tik aurrera)

## Erreferentziak

* ↑ www.orbcb.fr
* ↑ «Michaël succède à Arnaud Péruta» Sud-Ouest 2011-6-6.

## Kanpo estekak

* Datuak: Q2994550
# Maurice Ravelen jaiotetxea

Maurice Ravelen jaiotetxea edota San Estebania Lapurdiko Ziburu udalerrian dagoen etxe bat da. Maurice Ravel (1875-1937) ziburutar musikagile ospetsuaren jaiotetxea da.

## Kokalekua

Herrigunean dago, Maurice Ravel kaiaren 7. 27. zenbakian, eta atzealdean San Bixintxo eliza du.

## Historia

Eraikinaren lehebiziko jabea eta eraikitzailea Esteban Etxeto merkatariak 1630ean Amsterdam hiriko usadiozko etxeak eredutzat hartuz eraiki zuen, izan ere, XVII. mendean herbeheretar eta euskaldun arrantzaleen arteko hartu-emanak oso ugariak ziren, Euskal Herria eta Herbehereen artean merkataritza oparoa piztu zelarik. Etxearen lehenbiziko izena San Estebania izan zen eta lehenbiziko jabeari aipu egiten dio.
Maurice Ravelen amak, Marie Delouart jaio zenak, bere jaioterrian erditu nahi izan zuen, eta etxe horretako atezainaren logian bizi izan zen, Marie-ren Billac arreba baitzen hura. Joseph Maurice izena jarri zioten haurrari Ziburuko San Bizente elizan, etxearen atzean. Hiru hilabeteren ondoren, Maurice Ravelen gurasoak Parisera bizitzera joan ziren, baina gaztea uda guztietan euskal kostaldeko hiri horretan igarotzen zituen eskualdean, helduaroa ere bai. Amak euskara irakatsi zion.
Etxea monumentu historikoen zerrendan dago inskribatuta 1934tik. Gaur egun, Ziburuko turismo-bulegoa eta Ravel Nazioarteko Musika Eskola daude etxean.

## Eraikina

Eraikinak 4 solairu ditu, eta okre kolore ederreko hareharriz egina dago, goialdean harrizko bi kanoiez osatutako frontoi bat duelarik. Honetan, 1659an espainiarrek Ziburu okupatu zuten bitartean suntsitu ez zituzten ehunen bat etxeen izenak zerrendatuak daude. Etxe hau urte luzez "Mazarin Etxea" izenaz ezaguna izan zen, 1659ko Pirinioetako Hitzarmena negoziatzen ari zela, 1960ko ekainaren 9an Donibane Lohizunen Luis XIV.a Frantziakoa ezkondu zuen Jules Mazarin kardinal eta diplomatikoa bertan bizi izan baitzen. debido a que el cardenal ha residido en las negociaciones del Tratado de los Pirineos en 1659 y del 8 al 15 de de junio de 1660 hasta mar
1875eko martxoaren 7an Maurice Ravel musikagilea etxe honetan jaio eta bere bizitzako lehenbiziko 3 hilabeteak bertan bizi izan zituen.

## Erreferentziak

* ↑ (Frantsesez) «La Maison Maurice Ravel» Minube (Noiz kontsultatua: 2020-06-09).

## Ikus gainera

* Maurice Ravel

## Kanpo estekak

* Maurice Ravelen jaiotetxearen webgunea (Frantsesez)
* Datuak: Q22968690
* Multimedia: Maison de Maurice Ravel (Ciboure) / Q22968690
# Maurice Rouvier

Maurice Rouvier (Aix-en-Provence, 1842ko apirilaren 17a - Neuilly-sur-Seine, 1911ko ekainaren 7a) frantziar bankari, kazetari eta politikaria izan zen. Frantziako lehen ministro izan zen 1887an eta 1905etik 1906ra.
Léon Gambettaren hautagaitza babestu zuen eta 1870ean L'Égalité sortu zuen, Inperioaren aurkako egunkaria. Batzar Nazionalean sartu eta hainbat aurrekontu batzordetako buru izan zen. Merkataritza eta kolonietako ministroa izan zen Léon Gambetta eta Jules Ferryren gobernuetan.
1887an gobernua osatu zuen errepublikano moderatuen laguntzarekin. Bere gobernuak sei hilabete geroago dimisioa eman behar izan zuen Jules Grévy presidentea inplikatuta zegoen eskandalu baten ondorioz.
1902tik 1905era finantza ministroa izan zen Émile Combesen gobernuan. 1905eko urtarrilean, berriz ere lehen ministro izendatu zuten. 1905eko Eliza eta Estatua Banatzeko Legea onartu zuen eta atzerri-politikan, baretze-politika bat egin zuen Alemaniarekin.
* Datuak: Q471293
* Multimedia: Maurice Rouvier / Q471293
# Maurice Saatchi

Maurice Saatchi (Bagdad, Irak, 1946ko ekainaren 21a) Erresuma Batuko publizista eta politikaria da.

## Biografia

Aita inportatzailea zuen, eta 1947an Ingalaterrara joan zen familiarekin antisemitismotik ihesi. Saatchik London School of Economicsen egin zituen ikasketak, eta soziologiako lizentzia eskuratu zuen. Ondoren argitalpenaren munduan sartu zen, baina lan hura utzi eta publizitate-agentzia bat sortu zuen anaia Charlesekin: Saatchi&Saatchi. Agentzia hura garrantzi handiko konpainia bihurtu zen, eta beste enpresa batzuk bereganatu zituen. 1979an, Britainia Handiko agentzia handiena zen; 1981ean, Europako handiena, eta, 1986an, munduko handiena. 1978an, Saatchi&Saatchi etxeak Margaret Thatcherren kanpaina babestu zuen, eta, geroztik, ikerketa- eta aholkularitza-zerbitzuak ere eskaini zituen agentziak. 1987an, finantza-gorabehera handiak izan zituen, baina, 1992an, Hego Afrikako William de Klerken aldeko erreferenduma antolatzeko kontratatu zuten Saatchi&Saatchi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q336777
# Maurice Tillieux

Maurice Tillieux, Tillieux bezala sinatzen zuena, Marcinelleren eskola deritzoneko belgikar komikilari bat izan zen. Liejako probintziako Huy hirian jaio zen 1921eko abuztuak 7an eta uste baino lehenago hil zen 1978ko otsailak 2an auto istripu baten ondorioz. Gil Pupila sailaren sortzailea izan zen.

## Biografia

Maurice Tillieuxek merkataritzako marinel izateko ikasi zuen, baina Bigarren Mundu Gerrak bere planak zapuztu zituen. Le navire qui tue ses capitaines izenburuko eleberri bat idatzi zuen 1943an eta irrimarrak eta marrazkiak egin zituen "Le Moustique"ntzat.
1949an Félix sail poliziako sortu zuen, Gil Pupila izenarekin egokitu zuena Le Journal de Spirourentzat. Azken aldizkari honetan gidoilari lanak egingo zituen Francis (Marc Lebout et son voisin), Piroton (Jess Long), Roba (La Ribambelle) edo Walthéry (Natacha) bezalako marrazkilarientzat.

## Lana

Grafikoki, Tillieux lerro argiaren ordezkaritzat har daiteke, argi eta itzal efektuak eskola honetako beste marrazkilari batzuk baino sarriago erabili bazituen ere. Baina bere estiloa, batez ere, bere intriga poliziakoengatik bereiztu zen, aldi berean lehor eta umoretsuak ziren elkarrizketekin, baita 1950eko hamarkadako Frantzia industrialaren giroa berezartzeko bere ahalmenagatik ere, zein bere lan osoan ikus daitekeen. Autoen zale sutsua, talentuz marraztu zituen gerraondoko ibilgailu mitiko gehienak.
Tillieux batez ere bi esparrutan aritu zen: umorezko sail poliziakoa, bere sorkuntzak izan ziren Félix, Marco Jaguar, eta, batez ere Gil Pupilarekin, eta orrialde erdiko txisteak bere antiheroia zen Césarrekin eta Marc Lebout et son voisin sailarekin, Ford T baten abenturak aurkezten zituena.
* Datuak: Q1390636
* Multimedia: Maurice Tillieux / Q1390636
# Moustéru

Moustéru (bretainieraz Mouteruz) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q568170
* Multimedia: Moustéru / Q568170
# Mouswald

Mouswald, eskozieraz: Moosal, Eskoziako baserri giroko herri bat da, Dumfries eta Galloway eremu administratiboan.

## Kanpo estekak

* Datuak: Q20621187
* Multimedia: Mouswald / Q20621187
# Moustoir-Remungol

Moustoir-Remungol (bretainieraz Moustoer-Remengol) Bretainiako Morbihan departamenduko udalerri bat da.

## Kanpo estekak

* Datuak: Q70889
* Multimedia: Moustoir-Remungol / Q70889
# Moustoir-Ac

Moustoir-Ac (bretainieraz Moustoer-Logunec'h) Bretainiako Morbihan departamenduko udalerri bat da.

## Kanpo estekak

* Datuak: Q69915
* Multimedia: Moustoir-Ac / Q69915
# Monthieux

Monthieux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q742970
* Multimedia: Monthieux / Q742970
# Mitografia

Mitografía antzinako mito eta kondairen sorrera eta garapenaren inguruko ikerketa da. Ikerketa gaia mitologien edukiak dira. Esan daiteke mitografo bat "mito bildumagilea" dela. Nolabait mitoak biltzean, osatzean eta aztertzean datza, hau da, mitologia baten ezagutza gero eta sakonagoa, ondoren mitologia horren azterketa landuz. Mitografia historiaren, antropologiaren eta ikasketa kulturalen edo erlijiosoen adar laguntzailea da.

## Ikus, baita ere

* Mitologia
* Carl Gustav Jung

## Kanpo estekak

* Datuak: Q580854
# Mito Isaka

Mito Isaka (japonieraz: 井坂 美都, Isaka Mito, 1976ko Urtarrilaren 25a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1997 | 1 | 0 |
| 1998 | 6 | 3 |
| 1999 | 14 | 5 |
| 2000 | 5 | 0 |
| 2001 | 11 | 7 |
| 2002 | 9 | 0 |
| Guztira | 46 | 15 |

## Erreferentziak

* ↑ Japan Football Association
* Datuak: Q27517149
# Mitologia konparatu

Mitologia konparatua kultura desberdinetako mitoen azterketa konparatiboa da, gai eta ezaugarri komunak identifikatzeko ahaleginean. Mitologia konparatua hainbat helburu akademikorekin erabili dute. Adibidez, ikertzaileek mito desberdinen arteko harremanak erabili dituzte erlijioen eta kulturen garapenari jarraitzeko, kultura desberdinetako mitoen jatorri komunak proposatzeko eta teoria psikologiko desberdinak sostengatzeko. Mitologo konparatiboak hainbat eremutatik datoz, folklorea, antropologia, historia, hizkuntzalaritza eta erlijio-ikasketak barne, eta metodo desberdinak erabili dituzte mitoak alderatzeko.

## Erreferentziak

* ↑ Littleton, Covington Scott. (1973). The new comparative mythology: an anthropological assessment of the theories of Georges Dumézil. Berkeley: University of California Press, 32 or. ISBN 9780520024045..

## Kanpo estekak

* Datuak: Q640280
# Mitocu Dragomirnei

Mitocu Dragomirnei Errumaniako udalerri bat da, Suceava konderrian. 5.230 biztanle ditu, 52,85 kilometro koadroko azaleran banatuta.

## Herriak

Udalerrian honako herriak daude:
Mitocu Dragomirnei $^{(en)}$ Dragomirna $^{(en)}$ Lipoveni $^{(en)}$ Mitocași $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427532
* Multimedia: Mitocu Dragomirnei commune, Suceava / Q16427532
# Mitoi

Mitoia esku-ahurra estaltzeko eta babesteko erabiltzen den jantzia da, hatzak agerian uzten dituena. Horrela, eskua babesteaz gain hatzak erabil ditzakegu. Jada Antzinaroan ezagunak, Jenofonteren esanetan, pertsiarrek erabiltzen zituzten.
Egun, hainbat kiroletan erabiltzen dituzte, hala nola halterofilian, boxeon, motoziklismoan edo eskaladan.

## Erreferentziak

* ↑ Euskalterm: [Hipermerkatuetako Produktuak Hiztegia] [2009] eta [Kirol-materialak Hiztegia] [2009]

## Kanpo estekak

* Datuak: Q357769
* Multimedia: Arm warmers / Q357769
# Mitologia baltiko

Mitologia baltikoa herri baltikoen sinismen eta erritoen multzoa da, historiaurrean sortzen dena (aitzinindoeuropar erlijiotik eratorria) eta, aro modernoaren hasierara arte, kristautasunarekin nahasten eta asimilatzen jarraitu zuena. Haren ezagutzarako iturriak zeharkakoak dira: herri-folkloreari egindako kantu eta festen biziraupena, misiolarien kronikak, aztarna arkeologikoak eta inguruko herrietako kronikak, hala nola germaniarrak eta errusiarrak, istorio folklorikoak, etimologia-azterketak eta mitologia konparatua.
Panteoi batikoko jainkoak hiru adarretan bana daitezke, sorreratik Erdi Arora arte herri baltikoen hedapen geografikoa adierazten dutenak. Horrela, prusiar, lituaniar eta letoniar jainkoak daude. Horietako asko irudi bereko aldaera lokalak dira, baina badira herri bakoitzeko jainko espezifikoak.
Mitologia baltikoa animaliei eta beste elementu natural batzuei jaurespenean emandako paperagatik nabarmentzen da; izan ere, inguruko irudiak jainkotuak agertzen dira eta sakrifizio, monumentu eta jaialdien bidez gurtzen zituzten. Suak funtsezko rola betetzen zuen aldaketa-, heriotza- eta bizitza-eragile gisa, eta horregatik erretzen zituen etengabe antzinako tenplu baltikoak.
Dievas zeru distiratsuko jainkoa da. Jainko nagusia da, jainko txikiak dituena. Bere kosmologia zuhaitz kosmiko bat da, kosmosaren ikurrez koroatua eta enborra zaldi eta sugeek zaindua duena. Erlijio horien arabera, gizaki bat hiltzen denean, veleak (hildakoen eskualdera bidaiatzen duena) eta sielak (bizidunen eskualdean irauten duen eta animalietan edo landareetan suspertzen den bizi-printzipioa) bizirauten dute.

## Erreferentziak

* 1 2 3 4 Rodríguez Santidrián, Pedro. (1994). Diccionario de las religiones. Madril: Alianza, 66 or. ISBN 84-7838-400-6..
* ↑ Puhvel, Jaan. (1989). Comparative mythology. Baltimore: The Johns Hopkins University Press, 222-229 or. ISBN 9780801839382..
* ↑ Zenbaiten artean. (1970). Mitologías de las estepas, de los bosques y de las islas. I Planeta.

## Kanpo estekak

* Datuak: Q805779
* Multimedia: Baltic mythology / Q805779
# Mitoc (Botoșani)

Mitoc Errumaniako udalerri bat da, Botoșani konderrian. 1.690 biztanle ditu, 44,5 kilometro koadroko azaleran banatuta.

## Herriak

Udalerrian honako herriak daude:
Mitoc $^{(en)}$ Horia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16425854
* Multimedia: Mitoc, Botoșani / Q16425854
# Muiñeira

Muiñeira (galizieraz emakumezko errotaria) Galiziako dantza mota herrikoi bat da. Doinu eta erritmo aldetik, bere 6/8 konpas azkar eta biziaz nabarmentzen da.
Abestu eta dantzatzeaz gain, pandero, gaita, danbolin, danbor, dunbal eta kriskitin musika tresnez lagundurik jotzen da, batzutan baita maskorrez ere.
Aldaeren artean Ribeirana, Golpe, Carballesa eta Redonda ditugu.

## Ikus, gainera

* Galiziako musika

## Kanpo estekak

* Datuak: Q1550501
* Multimedia: Muiñeira / Q1550501
# Mujahidinen Shura Kontseilua (Irak)

Mujahidinen Shura Kontseilua (arabieraz: مجلس شورى المجاهدين في العراق‎) hainbat talderen euritako erakundea izan zen. Irakeko insurgentzian parte hartu zuten hainbat talde armatu islamista sunitarrek osatzen zuten: al-Kaida Iraken, Jeish al-Taiifa al-Mansoura, Katbiyan Ansar Al-Tawhid wal Sunnah, Saray al-Jihad, al-Ghuraba Brigadak, eta al-Ahwal Brigadak.
Taldea 2006ko urtarrilaren 15ean sortu zen, Hanin Net izeneko webgunean agertutako komunikatuan. Tanzim Qaidat al-Jihad fi Bilad al-Rafidayn taldeko bozeramalea zen Abu Maysarah al-Iraqik sinatu zuen. AEB eta Irakeko gobernuak talde hauen aurka egiten zuen ekimenaren aurrean babesteko sortu zuten.
2006ko urrian taldea desegin zen eta Irakeko Estatu Islamikoa izeneko talde berria sortu zuten.

## Kanpo estekak

* Datuak: Q2993709
# Muirkirk

Muirkirk, Eskoziako gaeleraz: Eaglais an t-Sléibh, Eskoziako udalerri bat da, Ekialdeko Ayrshire konderrian. A70 errepidean dago, Cumnock eta Glenbuck udalerrien artean.

## Kanpo estekak

* Datuak: Q1008937
* Multimedia: Muirkirk / Q1008937
# Muitos Capões

Muitos Capões Brasilgo udalerri bat da, Rio Grande do Sul estatuan kokatua. 2.879 biztanle ditu 1.197,931 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q985572
* Multimedia: Muitos Capões / Q985572